**Kurzusleírás (tematika)**

|  |  |  |  |  |
| --- | --- | --- | --- | --- |
| Kurzus neve: Fotográfiai Specifikumok | | | | |
| A kurzus oktatója/i, elérhetősége(i): Témavezető: Máté Gábor [mate@mome.hu](mailto:mate@mome.hu)  Oktatók: Oravecz István oravecz@mome.hu  Usher Richard usher@mome.hu | | | | |
| Kód:  M-FT-102 | Tantervi hely: | Javasolt félév:  1, 3 | Kredit:  5 | Tanóraszám:  75  Egyéni hallgatói munkaóra:  75 |
| Kapcsolt kódok: | Típus: előadás/gyakorlat/konzultáció | Szab.vál-ként felvehető-e?  nem | Szab.vál. esetén sajátos előfeltételek: | |
| A kurzus kapcsolatai (előfeltételek, párhuzamosságok): | | | | |
| A kurzus célja és alapelvei:  A program célja, hogy segítséget nyújtson az **egyéni fotográfiai nyelv** kialakításához, valamint ismereteket adjon át a fotográfiai kifejezés **technikai lehetőségei és a képi jelentéstartalom összefüggéseirő**l. A Fotográfia specifikumok betekintést ad a különböző típusú fotográfiai helyzetekben alkalmazott speciális fotográfiai megvilágítási és leképzési eljárásokba, felvételi és világítási eszközök típusaiba. | | | | |
| Tanulási eredmények (fejlesztendő szakmai és általános kompetenciák):  Tudás:  1.) Ismeri az alkotói tevékenység alapjául szolgáló fotográfiai eljárásokat, anyagokat, módszereket és technikákat, valamint a fotográfiai tevékenységek végzésének körülményeit. 2.) Megismerik a különböző típusú fények használatát. Tudják, milyen helyzetekben és hogyan lehet segítségükre képi üzeneteik megformálásában. 3.) Megismerik a különböző felvételi eszközök és fényrögzítők használatát. Tudják, hogy ezek az eszközök milyen helyzetekben és hogyan lehet segítségükre képi üzeneteik megformálásában.  Képesség:  1) A megszerzett ismereteit tudatosan képes alkalmazni a különböző művészeti koncepciói kidolgozásánál. 2) Magas szintű személyes tudással, (gyakorlati tapasztalatokkal) rendelkezik a fotográfia különböző speciális eljárásait illetően, amelyet művészi elképzeléseinek megvalósításában magabiztosan tud alkalmazni. 3) Véleményét szakmai szempontokkal alá tudja támasztani. 4) Alkalmazott helyzetből és gondolkodásból kiindulva alkotói gondolkodásra képes.  5) Alkotó módon képes használni a tervezői/alkotói tevékenysége alapjául szolgáló technikai, anyagi és információs forrásokat.  6) Különböző hozott tudásokat fogad be és épít be gondolkodásába.  7) Véleményét szakmai szempontokkal alá tudja támasztani.  Attitűd:   1. Kreatívan és kísérletező módon viszonyul az alkotás folyamatához. 2. Gondosan kezeli a fotográfiai eszközöket   Autonómia és felelősségvállalás:  Autonóm, objektív egyensúly jellemzi tervezői/alkotói működését.  Környezeti tudatossággal végzi tevékenységeit. | | | | |
| A kurzus keretében feldolgozandó témakörök, témák:  Optikai leképzési és fényérzékelői korszakok a fotográfia történetében A távolság pszichológia összefüggései Optikai eszközök és fényérzékelő felületek típusai és tulajdonságai Világítás korszakai a fotográfia történetében A fény és a pszichológia összefüggései Világítási eszközök típusai, lehetőségei | | | | |
| Tanulásszervezés/folyamatszervezés sajátosságai:  Előadások és konzultációk a készülő feladatokhoz kapcsolódva a szemináriumi órákon  Műtermi bemutatók, előadások a műtermi órákon a következők szerint:  1, 2 alkalom: alapvető portré és tárgyfotó világítások bemutatása  3, 4, 5, 6. Alkalom: A hallgatói igények alapján különböző típusú fotográfiai specifikumok alapján.  A hallgatók tennivalói, feladatai:  Téma: Az enyém és csak az enyém!  A sikeres fotográfiák egyik jellemző vonása, hogy nem csak tartalmi, de technikai szempontból is sajátosak, szokatlanok, néha pedig meglepőek. Ez nem csak a megfelelő téma választásának és az arról alkotott gondolatnak köszönhető, hanem annak is, hogy milyen fotográfia specifikus eszközöket alkalmaz vagy alakít ki a szerző. Az egyedi látvány kialakítására való törekvés vagy az ahhoz való ragaszkodás számos fotográfus munkásságára jellemző, többek között ennek eredményeképpen alakulnak ki egyedi stílusjegyeik is.  Ahhoz, hogy ilyen képet tudjunk készíteni, meg kell érteni a tartalom és a forma közötti összefüggéseket, megismerni a fotográfia specifikus technikai lehetőségeinek sokféleségét, valamint a gyakorlatban kipróbálni és alkalmazni ezeket. Egyedi képi nyelv kialakítása számtalan módon elérhető el, például úgy, hogy új technikai eszközt készítünk vagy egy már ismert fotográfiai eszközt új szituációban alkalmazunk.  Feladatok:   1. Vetítéssel összefüggő 10-15 perces előadás készítése, amelynek témája legalább két különböző fotográfus képeinek értelmezése és megtárgyalása a képeknél alkalmazott fotográfiai specifikumok és a jelentés összefüggésében. **A fotográfusoknak nemzetközileg ismert és jelentős alkotóknak kell lenniük, akik munkáit pl. ismert világhírű könyvkiadók publikálják. Fontos szempont a személyek kiválasztásánál, hogy a publikált könyveikben legyen valamilyen forrás a művészeti céljaikról.**   Az előadások megtartásának időpontja: a félév második és harmadik szemináriumi órája   1. Az előadás anyagának összefoglalása írásban. Arra kell törekedni, hogy minél több állítás és gondolat fogalmazódjon meg a különböző alkalmazott fotográfiai specifikumok és a mű jelentése között. Nem számít hány karakter.   Leadási határidő: A félév harmadik szemináriumi órája  Formátum: pdf  Küldési cím: mate@mome.hu   1. Dolgozat írása a Diploma/Fotográfia projekt feladat technikai hátteréről. A dolgozatban arra kell választ keresni, hogy milyen fotográfiai specifikus eszközökkel készülnek majd a Diploma/Fotográfia projektre szánt képek. Ismertetni kell a világítás, az optikai leképzés, valamint a fotográfiai médium kiválasztásának szempontjait.   Terjedelem: Lényegtelen, mivel a tervezett munka témája, és az alkalmazni szándékozott specifikum között összefüggések minősége és mennyisége számít az értékelésnél.  Formátum: pdf  Leadási határidő: a félév utolsó előtti szemináriumi órája  Küldési cím: [mate@mome.hu](mailto:mate@mome.hu)   1. Tárgyak és emberek fényképezése műteremben, kemény és lágy fényekkel.   Leadandó:  1db tárgyfotó kemény fénnyel világítva  1db tárgyfotó lágy fénnyel világítva  1db portré kemény fénnyel világítva  1db portré lágy fénnyel világítva   1. Kísérletezés.   Választani kell egy tetszőleges fotográfiai specifikumot, majd ennek tanulmányozása után képeket kell készíteni ezek alkalmazásával.  Arra kell törekedni, hogy egyedi és újszerű képek szülessenek, akár eddig a szerző számára ismeretlen fotográfiai technikák alkalmazásával. A legfontosabb alkotói szempont a technikai kísérletezés. A kísérletezés irányulhat valamilyen speciális világítási eszköz, fényformáló kipróbálására, kialakítására vagy speciális leképzés (objektív, szűrő, nézőpont) alkalmazására vagy különböző fényérzékelő felületek kipróbálására.  A téma szabadon válaszható. Érdemes arra törekedni, hogy a kialakított látvány nem csak egyedi, de értelmes is legyen, vagyis a tartalom és forma között legyen valamilyen összefüggés.  Technikai követelmények:  5-10 db önálló kép vagy sorozat.  1 db kinyomtatott kasírozott és/vagy keretezett kiállítási kép.  Leadási határidő:  Jpegek leadása folyamatosan. Minden második hétre új képeket kell készíteni valamelyik feladatra  Kiállítási kép: kiértékelésre  A tanulás környezete:  Műterem T\_-208  Szemináriumi terem, otthontér | | | | |
| Értékelés:  Ötfokozatú osztályzat  Értékelés módja:  Az első három feladat megoldására a kurzus témavezetője ad ötfokozatú osztályzatot  A 4. És 5. feladatot megoldását a kurzus valamennyi oktatója egyenlő arányban értékeli a félév végi prezentáción.  Az értékelés szempontjai:  Az előadáshoz kapcsolt dolgozatban megfogalmazott eredeti meglátások minősége és mennyisége.  A kísérletezés eredményeként születő képek egyedisége, újszerűsége, művészi értéke illetve a Diplomához/ Fotográfiai projekthez kapcsolódásának minősége.  A Diploma/Fotográfiai projektre készülő képekre vonatkozó technikai terv átgondoltsága.  Féléves munka mennyisége, személyes fejlődés dinamikája  Képek tartalomhoz illeszkedő minősége | | | | |
| Az érdemjegy kiszámítása:  Minden feladatra ötfokozatú részjegyet kap, amely a következők szerint kerül beszámításra:   1. Feladat: 10% 2. Feladat: 10% 3. Feladat: 20% 4. Feladat: 30% 5. Feladat: 30% | | | | |
| Kötelező irodalom:  Bailey, David: Masterclass, The Hamlyn Publishing Group, London 1988  Karsh, Yousuf: Karsh Portraits, Little, Brown Company, NY, 1976  Ajánlott irodalom:  Minden olyan fotográfus albuma, ahol kifejezetten az alkalmazott technikai választásának tartalmi lindokairól ír a szerző. | | | | |
| Egyéb információk: | | | | |
| Máshol/korábban szerzett tudás elismerése/ validációs elv:   * + *Erasmus ösztöndíjasoknak a külföldi tanulmányai alatt végzett hasonló munka teljeskörű beszámítás lehetséges*   + *Az* ***4. Feladat*** *csak azoknak kötelező teljesíteni, akinek nincs fotográfiai képzésben szerzett BA diplomája.* | | | | |
| Tanórán kívüli konzultációs időpontok és helyszín: | | | | |